ગુજરાતને અડીને આવેલા રાજસ્થાનમાં ઝીકા વાયરસના કેસ વધતા જાય છે. તેમાં પણ ખાસ કરીને જયપુર શહેર અને તેની આસપાસના વિસ્તારમાં ૧૫૦ થી પણ વધારે દર્દીઓ નોંધાઇ ચૂક્યા છે. ત્યારે વાયરસથી થતાં ઝીકાના દર્દીઓ રાજ્યમાં પણ નોંધાવા લાગ્યાં છે. આવી સ્થિતિમાં ગાંધીનગર જિલ્લો ડેન્ગ્યુથી પ્રભાવીત છે. ત્યારે એડીસઇજીપ્તી મચ્છરથી ફેલાતાં આ ઝીકાના વાયરસ ગાંધીનગરમાં પણ ઝડપથી ફેલાઇ શકે છે. જેને લઇને ગાંધીનગર આરોગ્ય વિભાગે તાકીદના પગલાં લીધા છે. મેડિકલ ઓફિસર સહીત તમામ સ્ટાફને ઝીકા વાયરસ અને આ બિમારીથી વાંકેફ કરવામાં આવ્યા છે અને તેનાથી બચવા અને બચાવવા માટે શું કરવું જોઇએ તેનું પણ માર્ગદર્શન પુરુ પાડયું હતું.